MONOจะฟื้นตัวในช่วงครึ่งหลังปี 58แนะซื้อเพื่อรอการฟื้นตัวเป้าหมาย 6 บ.
MONO คาดผลประกอบการจะค่อยๆฟื้นตัวขึ้นในช่วงครึ่งหลังปี 58 หลังคาดการลงทุนในคอนเทนท์เริ่มเสถียร ราคาหุ้นอยู่ในจุดที่มี Margin of Safety สูง Valuation เด่น PEG ต่ำเพียง 0.20x อิงราคาเป้าหมาย 6.00 บาท แนะนำ "ซื้อ" เพื่อรอการฟื้นตัว
2 มิ.ย. 2558

บล.โนมูระ พัฒนสิน ระบุในบทวิเคราะห์วันนี้ (2 มิ.ย.) ว่า บริษัท โมโน เทคโนโลยี จำกัด (มหาชน) หรือ MONO คาดผลประกอบการจะค่อยๆฟื้นตัวขึ้นในช่วงครึ่งหลังปี 58 หลังคาดการลงทุนในคอนเทนท์เริ่มเสถียร 
ราคาหุ้นอยู่ในจุดที่มี Margin of Safety สูง  Valuation เด่น PEG ต่ำเพียง 0.20x อิงราคาเป้าหมาย 6.00 บาท แนะนำ “ซื้อ” เพื่อรอการฟื้นตัว อย่างไรก็ตามราคาหุ้นที่ปรับตัวลดลงได้สะท้อนผลประกอบการ Turnaround ช้ากว่าที่ Consensus คาดไปแล้ว
ขณะที่ราคาปัจจุบันมี Downside Limited ทำให้น่าสนใจในการเข้าลงทุน โดยเรามองว่าการลงทุนในคอนเทนท์อย่างหนักในช่วงที่ผ่านมาและแนวโน้มที่จะลงทุนต่อเนื่องในช่วงไตรมาส 2/58-ไตรมาส3/58 แม้จะกดดันผลประกอบการในปีนี้ แต่เป็นไปเพื่อพัฒนาให้เกิดความน่าสนใจอันจะนำไปสู่แนวโน้ม TV Rating ที่เพิ่มสูงขึ้นในระยะยาว